Diari Oficial de la Generalitat Valenciana


Sumari del DOGV 3846, del 28-09-2000 (2000/7813)

RESOLUCIÓ de 18 de setembre de 2000, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 15 de desembre de 1999 i determinats per la Resolució de 7 de febrer de 2000.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3846

Data del DOGV
:   28-09-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7813


Data del document
:   18-09-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * servei social
    * ajuda pública

RESOLUCIÓ de 18 de setembre de 2000, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 15 de desembre de 1999 i determinats per la Resolució de 7 de febrer de 2000. [2000/M7813]
  
El dia 15 de desembre de 1999 la Conselleria de Benestar Social va dictar una ordre per la qual es regulaven i convocaven ajudes en matèria de serveis socials per a 2000 (DOGV núm. 3.660, de 5 de gener de 2000). Aquesta ordre es va tramitar pel procediment anticipat, d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per això el finançament de les ajudes allí indicades va estar condicionat a l'aprovació dels crèdits corresponents mitjançant la Llei de Pressupostos per a 2000, en les Corts Valencianes.
  
Una vegada aprovada la Llei 10/1999, de la Generalitat Valenciana, de Pressupostos per a l'exercici 2000, segons el que estableix la disposició transitòria de l'ordre abans esmentada, i d'acord amb el número 11 de l'article 47 de la Llei d'Hisenda Pública, text refós, es va procedir, mitjançant Resolució de 7 de febrer de 2000, de la consellera de Benestar Social (DOGV núm. 3.689, de 16 de febrer de 2000), a donar publicitat als crèdits i a les línies de subvenció destinades a finançar els Serveis Socials regulats en l'Ordre de la Conselleria de Benestar Social de 15 de desembre de 1999.
  
Finalment, una vegada transcorreguda una part de l'exercici pressupostari, ateses les sol·licituds d'ajudes presentades i a la vista de les noves necessitats sorgides, resulta necessària una nova redistribució dels crèdits, per això s'han d'incrementar aquelles línies de subvenció per a les quals hi ha expedients pendents de tramitació.
  
Per tant, d'acord amb tot això i en compliment de l'últim paràgraf de la Resolució esmentada, resolc:
  
Primer
  
Modificar la quantitat de la línia de subvenció que es detalla tot seguit:
  
Denominació «Programa d'acció comunitària»
  
- Línia de subvenció 1.827-403/00
  
- Consignació pressupostària: increment de 89.720.967 PTA, i passa de 975.938.778 PTA a 764.362.317 PTA.
  
Fons del Ministeri de Treball i Afers Socials: 21.232.367 PTA
  
Fons propis condicionats : 83.365.562 PTA
  
Fons propis no condicionats: 998.018.661 PTA.
  
Denominació: «Programes de tercera edat»
  
- Línia de subvenció: 2188-408/00
  
- Consignació pressupostària: increment de 82.052.135 PTA i passa de 474.852.327 PTA a 457.614.954 PTA (fons propis).
  
Denominació: «Integració social poble gitano»
  
- Línia de subvenció: 1331-411/99
  
- Consignació pressupostària: increment de 805.616 PTA i passa de 531.764.192 PTA a 360.991.534 PTA.
  
Fons Ministeri de Treball i Afers Socials: 32.876.717 PTA
  
Fons propis condicionats: 98.793.592 PTA
  
Fons propis no condicionats: 85.272.082 PTA
  
Denominació: «Prestacions Econòmiques Individuals d'Emergència»
  
- Línia de subvenció: 2736-414/00
  
- Consignació pressupostària: increment de 90.259.187 PTA, i passa de 23.971.530 PTA a 45.015.919 PTA (fons propis)
  
Denominació: «Actuacions Alzheimer»
  
- Línia de subvenció: 2737-417/00
  
- Consignació pressupostària: increment de 07.765.732 PTA, i passa de 67.928.465 PTA a 83.738.766 PTA (fons propis).
  
Segon
  
Publicar aquesta resolució en el Diari Oficial de la Generalitat Valenciana.
  
València, 18 de setembre de 2000.- El conseller de Benestar Social: Rafael Blasco Castany.